Մինչդեռ, ըստ «Գոլոս Արմենիի» թերթի, վկայակոչելով ՀՀ Sputnik-ին, «Հայնախագիծ» ինստիտուտի տնօրեն Գրիգոր Ազիզյանը գտնում է, որ բնակելի շենքերի մեծ մասը Երևանում անկայուն է հզոր երկրաշարժերի նկատմամբ: Սակայն, ինչպես նշել է Արտակարգ իրավիճակների նախարարության Սեյսմիկ պաշտպանության ազգային ծառայության սեյսմակայուն շինարարության կենտրոնի ղեկավար Զավեն Խլղաթյանը, բոլոր շենքերը յուրաքանչյուր 10 տարին մեկ պետք է սեյսմակայունության առումով սերտիֆիկացվեն: Մեկ շենքի սերթիֆիկացման արժեքը կազմում է մոտ 300 հազար դրամ, իսկ ավելի խորացված ուսումնասիրությունը` շուրջ մեկ միլիոն դրամ: Միայն Երևանում նման շենքերի թիվը հասնում է մոտ 4800-ի: Ցավոք, այդ միջոցները բյուջեում չկան, ինչը, սակայն, չի վերացնում պրոբլեմը», - ասել է Խլղաթյանը: Հայաստանի համար ամենաբարձր սեյսմակայունությունը 9 բալ է: Բացի այդ, ինչպես նշել է Խլղաթյանը, նշված 4800 մայրաքաղաքային շենքերից 300-ն ունեն III կամ IV աստիճանի վթարայնություն: Վտանգ է ներկայացնում նաև շենքերի խիտ կառուցախատումը Երևանի կենտրոնում: